ร้านอาหารจีนอีกร้านที่เปิดมา40กว่าปีแล้ว ร้านนี้ได้รับการแนะนำจากMichelin guide ด้วยครับ

ร้านนี้มาง่ายมากๆอยู่บนถนน Nathan ที่คนไทยนักชอปรู้จักกันดี ชั้น5 ของห้าง Miramar Shopping center คนจะค่อนข้างเยอะตอนเย็นวันศุกร์-อาทิตย์ ร้านนี้เคยฝีมือตกไปพักนึงแต่หลังๆคนเริ่มพูดถึงในแง่ดีมากขึ้นเรื่อยๆเลยต้องมาลองอีกครั้งครับ

ทีเด็ดที่ไม่ควรพลาดคือ เป็ดปักกิ่งที่ใช้เป็ดพันธุ์ปักกิ่งแท้ๆตัวจะใหญ่กว่าของไทยพอสมควรครับ ทางร้านจะหั่นมาสองแบบเลย  ทั้งแบบติดเนื้อ และแบบหนังล้วน ทานกับซอส Hoisin อร่อยมากๆ แถมราคาไม่แพงด้วยครับ ทั้งตัวตกเป็นเงินไทยประมาณสองพันบาทนิดๆ ส่วนเนื้อเป็ดเอาไปผัดทานกับผักกาดแก้วก็อร่อยไปอีกแบบครับ

จานต่อมาคือหมูแดงอบน้ำผึ้ง หมูติดมันนิดๆเคลือบน้ำผึ้งย่างกำลังพอดี อร่อยจนทานเพลินครับ

เนื้อปลาทอดน้ำแดง ปลากุเลาสไลด์ไปทอดให้กรอบนอกนิดๆราดซอสน้ำแดงทานกับถั่วฝักยาวก็เป็นเมนูที่อร่อยมากๆครับ

สรุปร้านนี้เป็นอีกร้านที่ถือว่าควรมาลองครับ รสชาติดีราคาไม่แพง